Η **Αρίνα Σιαργκέεβνα Σαμπαλένκα** (λευκορωσικά: Арына Сяргееўна Сабаленка‎‎; ρωσικά: Арина Сергеевна Соболенко‎‎
, *Arina Sergeyevna Sobolenko*, γεννημένη στις 5 Μαΐου 1998) είναι Λευκορωσίδα επαγγελματίας τενίστρια. Έχει φτάσει μέχρι το Νο. 2 του κόσμου στο απλό και το Νο. 1 του κόσμου στο διπλό σύμφωνα με την Ένωση Αντισφαίρισης Γυναικών (WTA). Η Σαμπαλένκα έχει κερδίσει ένα τίτλο Γκαν Σλαμ στο μονό, το Αυστραλιανό Όπεν του 2023, και δύο τίτλους Γκραν Σλαμ στο διπλό, το Αμερικανικό Όπεν του 2019 και το Αυστραλιανό Όπεν του 2021, μαζί με την Ελίζ Μέρτενς. Έχει κερδίσει 18 τίτλους WTA συνολικά, δώδεκα στο απλό και έξι στο διπλό.

Η Σαμπαλένκα έγινε ευρέως γνωστή το 2017, όταν οδήγησε την ομάδα της Λευκορωσίας στη δεύτερη θέση του Fed Cup με την Αλιακσάντρα Σάσνοβιτς, παρόλο που και οι δύο ήταν εκτός των κορυφαίων 75 εκείνη την εποχή. Μετά το Fed Cup του 2017, άρχισε να έχει περισσότερες επιτυχίες στο WTA Tour, φτάνοντας σε τέσσερις τελικούς το 2018 και πέτυχε οκτώ νίκες εναντίον αθλητριών στην πρώτη δεκάδα. Η Σαμπαλένκα συνέχισε να διαπρέπει στο μονό το 2019 με τρεις τίτλους στην Κίνα, που τονίζεται από την υπεράσπιση του τίτλου της στο Όπεν της Βουχάν στο επίπεδο Premier 5 και με την κατάκτηση του WTA Elite Trophy στο τέλος της χρονιάς. Τερμάτισε τόσο το 2018 όσο και το 2019 στην κατάταξη Νο. 11 στον κόσμο στο απλό. Η Σαμπαλένκα άρχισε επίσης να παίζει τακτικά διπλά το 2019. Με την Μέρτενς ως συμπαίκτριά της, αγωνίστηκε στο Sunshine Double κερδίζοντας τα δύο τουρνουά Premier Mandatory τον Μάρτιο, το Ίντιαν Γουέλς Όπεν και το Όπεν του Μαιάμι. Μετά τον τίτλο του διπλού στο Αμερικανικού Όπεν αργότερα μέσα στη χρονιά, προκρίθηκε και στους τελικούς του WTA για πρώτη φορά. Τα καλύτερα αποτελέσματα της Σαμπαλένκα στο μονό σε τουρνουά Γκραν Σλαμ σημειώθηκαν στο Πρωτάθλημα Γουίμπλετον του 2021 και στο Αμερικανικό Όπεν το 2021, όπου έφτασε στους ημιτελικούς. Το 2023 κατέκτησε το πρώτο της Γκραν Σλαμ, το Αυστραλιανό Όπεν. Επικράτησε στον τελικό της Έλενα Ριμπάκινα κάνοντας μάλιστα ανατροπή.

Η Σαμπαλένκα έχει ένα πολύ επιθετικό στυλ παιχνιδιού, συχνά συγκεντρώνοντας υψηλούς αριθμούς νικητηρίων βολών και αδικαιολόγητων λαθών. Με το ύψος της (1,82 μ.) έχει και πολύ δυνατό σερβίς.

Πολιτικές απόψεις
-----------------

Κατά τη διάρκεια των διαδηλώσεων της Λευκορωσίας 2020–2021, η Σαμπαλένκα απέφυγε να επικρίνει δημόσια τον πρόεδρο της Λευκορωσίας Αλεξάντερ Λουκασένκο και την κυβέρνησή του. Ταυτόχρονα, επαίνεσε την κυβέρνηση Λουκασένκο για «*ό,τι [το καλό] γίνεται για τη χώρα γενικά και για τον αθλητισμό ειδικότερα*». Το 2020, η Σαμπαλένκα υπέγραψε ανοιχτή επιστολή που ανέφερε ότι ο αθλητισμός πρέπει να παραμείνει εκτός πολιτικής και θεωρήθηκε ότι ήταν μια φιλοκυβερνητική απάντηση στις δραστηριότητες της Ελεύθερης Ένωσης Αθλητών της Λευκορωσίας που απαιτούσε νέες εκλογές.

Όταν το Wimbledon απαγόρευσε σε παίκτες από τη Λευκορωσία και τη Ρωσία να αγωνίζονται το 2022 μετά την έναρξη της ρωσικής ειδικής επιχείρησης στην Ουκρανία, η Sabalenka δήλωσε: "*Απλώς καταλαβαίνω ότι δεν φταίω εγώ*".. Σε πρόσφατη συνέντευξή της τόνισε πως αντιμετωπίσθηκε με μίσος από τους Ουκρανούς στα αποδυτήρια, κατά τη διάρκεια του παγκόσμιου σιρκουί.

Παραπομπές
----------

1. 1 2  www.billiejeankingcup.com/en/player/800342816.
2. ↑  800342816. Ανακτήθηκε στις 27  Απριλίου 2022.
3. ↑  Chiesa, Victoria (2017-11-12). «USA claims 2017 Fed Cup after Belarus battle» (στα αγγλικά). *WTA Tennis*.. Ανακτήθηκε στις 2018-07-21.
4. ↑  «'It's really impressive' – Sabalenka slides past Bertens to claim Zhuhai championship». *WTA Tennis*. Ανακτήθηκε στις 1 Νοεμβρίου 2019.
5. ↑  «Η Αρίνα Σαμπαλένκα κατέκτησε το πρώτο Grand Slam στην καριέρα της». in.gr. Ανακτήθηκε στις 19 Ιανουαρίου 2024.
6. ↑  Арына Сабаленка — сваім падпісчыкам: Якое метадычнае цкаванне! І вы хочаце, каб разумныя людзі былі з вамі? [Aryna Sabalenka to her subscribers: What methodical baiting! And you want smart people to be with you?] - Nasha Niva, 12 October 2020
7. ↑  Соболенко подписала обращение белорусских спортсменов о том, что их «долг не выступать с политическими призывами, а побеждать на спортивных аренах» - sports.ru, 2 December 2020
8. ↑  Стало известно, кто подписал открытое письмо спортсменов, выступающих за власть - tut.by, 24 November 2020 (archived)
9. ↑  «Sabalenka on Ukraine war impact on her career». Tennis Infinity. Ανακτήθηκε στις 10 Μαρτίου 2023.
10. ↑  ««Δεν είχα δεχθεί ποτέ τόσο μίσος...»». efsyn.gr. 23 Μαρτίου 2023. .